L-Ewwel Pitazz – Noti 58-60 (għal paragrafi 171-180) L-irtir mexxieh ir-Rev. Edmund Elter, SJ. Twieled fl-14 ta' Novembru 1887. Sar Ġiżwita fil-15 ta' Lulju 1905. Kien imżejjen b'doni eċċezzjonali, studja l-klassiċi, it-teoloġija, u (fl-1919/20) il-liġi internazzjonali fl-Universita' ta' Varsavja. Imbagħad mar jistudja Ruma u Franza. Fl-1926 sar Professur tal-Etika fl-Universita' Gregorjana f'Ruma. Mill-1932 sal-1935 kien Varsavja u mbagħad reġa' mar lura Ruma bħala Professur tal-omelitika u tar-retorika. Miet f'Ruma fis-27 ta' Awwissu 1955. Iċ-Ċentru ta' dik li kienet biċċa art xi kilometru 'l bogħod minn Walendow, fejn il-Kongregazzjoni għandha dar tat-tfal. Hija parti mill-fondazzjoni tal-Prinċipessa Czetwertynska, li tat lill-Kongregazzjoni biċċa art agrikola, foresta u xi rziezet bħala dar għal tfal li kienu mheddin moralment. Sal-1947 id-dar kienet tiġi amministrata mis-Superjura ta' Walendow, imma mbagħad saret entita' indipendenti (Storja tal-Kongregazzjoni). "Il-Vestjarju", jiġifieri post fejn kienu jinżammu l-ħwejjeġ tas-sorijiet u kamra fejn kienu jħituhom. Is-sorijiet li kienu jaħdmu hemmhekk kellhom id-dmir iħitu ħwejjeġ ġodda u bjankerija, isewwu u jqassmu lis-sorijiet il-ħwejjeġ u l-bjankerija ġejjin lura mill-ħasil, kif ukoll jipprovdu lis-sorijiet bil-ħwejjeġ meħtieġa.
Noti tad-Djarju ta' Santa Fawstina Kowalska (Noti 58-60) għal par. 171-180